Diari Oficial de la Generalitat Valenciana


Sumari del DOGV 3350, del 14-10-1998 (1998/7801)

Convocatòria per a cobrir dues places de caporal de la policia local, per promoció interna, per mitjà de concurs-oposició (codis 1402005 i 1402009).
----------------------------------------------------------------------------------------------------------------------------------------------------

### Dades del document

Número de DOGV
:   3350

Data del DOGV
:   14-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7801


Data del document
:   18-08-1998

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * administració local
    * policia
    * concurs administratiu

Convocatòria per a cobrir dues places de caporal de la policia local, per promoció interna, per mitjà de concurs-oposició (codis 1402005 i 1402009). [1998/L7801]
  
Preliminar
  
La convocatòria que regula aquestes bases està subjecta també al que es determina en les bases genèriques de l'Ajuntament d'Alcoi, publicades en el Butlletí Oficial de la Província d'Alacant, núm. 281, el dia 7 de desembre de 1992.
  
Base primera. Sistema de selecció
  
a) Es convoca els interessats a ocupar, com a funcionaris de carrera, dues places de caporal de la policia local, enquadrades en l'escala d'administració especial, subescala serveis especials, classe policia local i els seus auxiliars; i en el grup D dels establits en l'article 25 de la Llei 30/1984.
  
b) El sistema de selecció dels aspirants serà el de promoció interna.
  
Base segona. Requisits dels candidats
  
Els aspirants hauran de reunir els requisits que s'indiquen en les bases genèriques i els següents:
  
a) Ser funcionari de carrera, integrat en la subescala de serveis especials (policia local) d'aquest ajuntament.
  
b) Haver treballat almenys dos anys com a policia.
  
c) Haver abonat, per mitjà del procediment assenyalat en les bases genèriques, en concepte de drets de selecció, la quantitat de 1.500 pessetes.
  
Base tercera. Tribunal
  
President: l'alcalde-president de l'ajuntament o regidor en qui delegue.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- Un funcionari de carrera de la corporació.
  
- El cap del cos de la policia local de l'Ajuntament d'Alcoi o, si no és possible, un funcionari d'igual o superior categoria.
  
- Un representant de la Comissió de Personal i Règim Interior.
  
- Dos representants designats per la Junta de Personal de l'Ajuntament d'Alcoi.
  
Secretari: el de la corporació o funcionari en qui delegue, que a més hi actuarà com a vocal.
  
La composició del tribunal inclourà la dels suplents respectius.
  
Es podran nomenar assessors del tribunal per a les proves tècniques. El seu nomenament es farà públic juntament amb el del tribunal.
  
Base quarta. Procés selectiu
  
Proves prèvies
  
1. Abans de començar les proves, es realitzarà un exercici o prova psicotècnica aptitudinal i de personalitat:
  
Aquesta prova es qualificarà com a apte o no apte i serà eliminatòria. Els factors que s'hi tindran en compte i la baremació aplicable és la que figura en l'Ordre de 5 de desembre de 1994, de la Conselleria d'Administració Pública (DOGV 23.12.94), en la redacció que apareix en l'Ordre de 22 de desembre de 1997, de la Conselleria de Presidència (DOGV 03.02.98) per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
2. Proves mèdiques: aquesta prova es qualificarà com a apte i no apte i serà eliminatòria. El quadre d'exclusions mèdiques és el que figura en l'Ordre de 5 de desembre de 1994, de la Conselleria d'Administració Pública (DOGV 23.12.94) en la redacció que apareix en l'Ordre de 22 de desembre de 1997, de la Conselleria de Presidència (DOGV 03.02.98), per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Fase d'oposició
  
Primer exercici:
  
Consistirà a desenvolupar per escrit un tema general relacionat amb el programa que s'hi acompanya, durant un temps màxim de dues hores. Aquest tema serà llegit en una sessió pública davant del tribunal, que podrà formular les preguntes o demanar els aclariments que considere oportuns sobre aquests temes. S'hi valorarà la claredat d'idees, la facilitat d'expressió verbal i el coneixement sobre el tema exposat.
  
Aquest exercici serà qualificat de 0 a 10 punts i, per a superar-lo s'hauran d'obtenir un mínim de 5 punts.
  
Segon exercici:
  
Consistirà en la realització d'un test de coneixements policíacs sobre el temari, de 50 preguntes amb respostes alternatives sobre els temes que componen el programa del grup cinqué. La puntuació serà de 2 punts per resposta encertada i les respostes de forma incorrecta restaran 0.5 punts cadascuna, mentre que les que no s'hagen respost no puntuaran. El nombre total de punts es dividirà per 10 i el resultat serà el de qualificació de l'exercici. La duració d'aquest exercici no podrà excedir les dues hores.
  
Aquest exercici serà qualificat de 0 a 10 punts i, per a superar-lo s'hauran d'obtenir un mínim de 5 punts.
  
Tercer exercici:
  
Consistirà en la redacció d'un supòsit pràctic sobre organització, intervenció policíaca, elaboració d'atestats, intervenció en concurrència simultània d'emergències i altres relacionats amb la funció a desenvolupar-hi. La duració d'aquest exercici no podrà ser superior a 5 hores.
  
La qualificació d'aquest exercici, que serà eliminatori serà d'apte o no apte.
  
Quart exercici:
  
Aquest exercici, de caràcter obligatori i no eliminatori, consistirà a traduir del castellà al valencià i viceversa un text proposat pel tribunal, durant un temps màxim d'una hora.
  
Aquest exercici es qualificarà de 0 a 2 punts.
  
Fase de concurs
  
A) Legislació aplicable
  
Ordre de 20 de gener de 1998, de la Conselleria de Presidència, pel qual s'aprova el barem general d'aplicació als concursos de mèrits per a la provisió de places en els cossos de la policia local de la Comunitat Valenciana. Supletòriament, el que està previst en el número 9 de l'annex únic de l'ordre de 20 de gener de 1998, de la Conselleria de Presidència.
  
B) Titulació acadèmica. Fins un màxim de 15 punts.
  
Es valoraran les titulacions acadèmiques acreditades pels concursants, d'acord amb l'escala següent:
  
Títol de doctor: 10 punts
  
Llicenciat o equivalent: 8 punts
  
Diplomat universitari o equivalent: 7 punts
  
Diplomat en criminologia: 7 punts
  
Batxillerat, Formació Professional de segon grau, accés a la universitat: 5 punts
  
Superació de les proves d'accés a la universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat solament es computarà una d'elles. La possessió del títol de Batxillerat o Formació Professional de segon grau, exclourà la valoració de les proves d'accés a la universitat per a majors de 25 anys.
  
C) Grau personal
  
S'adjudicarà el màxim de 3 punts per la possessió d'un determinat grau personal:
  
1. Per posseir un grau personal superior a 17: 3 punts
  
2. Per posseir un grau personal igual a 17: 2 punts
  
3. Per posseir un grau personal inferior a 17: 1 punt
  
D) Antiguitat: fins un màxim de 20 punts.
  
Per cada any complet d'antiguitat en la mateixa escala i categoria de la policia local o superior: 1,50 punts
  
Per cada any d'antiguitat i categoria inferior de la policia local: 1,25 punts
  
Per cada any complet d'antiguitat en altres forces o cossos de seguretat (fins a un màxim de 10 punts): 0,50 punts.
  
Per cada any d'antiguitat prestat en qualsevol administració pública (fins un màxim de 10 punts): 0,25 punts.
  
E) Altres mèrits: fins un màxim de 15 punts.
  
1. Coneixement del valencià acreditat amb el certificat oficial de la Junta Qualificadora de Coneixements de Valencià:
  
- Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3 punts
  
b) Coneixement d'un o més idiomes comunitaris, acreditats documentalment mitjançant certificació expedida per la facultat o escola oficial reconeguda: 3 punts.
  
La superació dels distints cursos complets que formen els estudis oficials de les distintes facultats o escoles oficials es valorarà amb 0,60 punts per curs complet.
  
F) Assistència a cursos: fins a un màxim de 30 punts.
  
Per la realització de cursos organitzats pel Ministeri de l'Interior (o altres ministeris, relacionats amb la funció policíaca i ajustats al barem següent), l' IVASP o organisme anàlegs, o en escoles de policia de les corporacions locals, reconeguts per l'IVASP, ajustats al barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima establida més amunt, la puntuació d'aquests s'obtindrà per la suma del còmput d'hores i/o assistència a aquests. En el cas d'haver impartit hores com a professor en els cursos es puntuarà amb el barem corresponent al certificat d'aprofitament, sense que se supere per aquest concepte el màxim de 10 punts.
  
Els cursos organitzats i impartits per l'IVAPS, realitzats amb anterioritat a la data d'entrada en vigor de la Resolució de 24 de març de 1995, de la Direcció d'Interior, sobre cursos de formació impartits per l'IVAPS (10 d'abril de 1995), així com els realitzats pel Ministeri d'Interior o altres ministeris o conselleries relacionats amb la funció policíaca organismes anàlegs, escoles de policia de les corporacions locals o de les comunitats autònomes, ambdues expressament reconegudes per l'IVAPS, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no es puntuaran.
  
Els cursos de dispensa en un grau del requisit de titulació es puntuaran, si és el cas com a cursos amb diploma d'assistència. No es puntuaran si ja es van tenir en compte a efectes de titulació acadèmica per a promoció interna.
  
G) Premis, distincions i condecoracions: fins un màxim de 10 punts.
  
- Per estar en possessió de la placa col·lectiva al mèrit policíaca de la Generalitat Valenciana: 1 punt.
  
- Per estar en possessió de la placa individual al mèrit policíaca de la Generalitat Valenciana 3 punts.
  
- Per estar en possessió de la medalla al mèrit policíaca de la Generalitat Valenciana: 2 punts.
  
- Per ser objecte de felicitació o menció individual pel director general de la Conselleria competent en matèria de policia local 1 punt per cada una.
  
- Per ser objecte de felicitació o menció col·lectiva pel director general de la conselleria competent en matèria de policia local: 0,25 punts per cada una.
  
- Per condecoracions concedides per altres administracions públiques en reconeixement a la lloable, extraordinària i meritòria actuació policíaca a títol individual, 0,50 punts per cada un. Si la condecoració és concedida a títol col·lectiu la puntuació serà de 0,25 punts cada una.
  
- Per premis, distincions, felicitacions o mencions concedides per altres administracions públiques en reconeixement a la lloable, extraordinària i meritòria actuació policíaca a títol individual 0,25 punts per cada un.
  
H) Altres mèrits. Fins a un màxim de 4 punts.
  
També es valoraran els coneixements relacionats amb l'administració i gestió de recursos humans, informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Continu i altres, degudament acreditats i no valorats en els apartats anteriors, lliurement considerats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris realitzats amb l'activitat policíaca i reconeguts per l'IVAPS es valorarà fins a un màxim de 0,50 punts.
  
Les publicacions relacionades amb l'activitat policíaca es valoraran fins a un màxim de 0,75 punts per cada una.
  
I) Entrevista personal
  
Es realitzarà davant del tribunal qualificador i es valorarà fins a un màxim de 10 punts, amb el contingut i la puntuació que s'hi indica a continuació:
  
- Coneixements del terme municipal, llista de carrers, serveis, institucions, organització i administració municipals i altres de particular interés per a la població local de l'Ajuntament d'Alcoi, s'acreditaran mitjançant la superació d'una prova objectiva, que consistirà en un màxim de 50 i un mínim de 25 preguntes amb respostes alternatives. La valoració d aquesta prova serà de 6 punts.
  
2. Entrevista personal, en què es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a realitzar la prova i l'entrevista mitjançant la convocatòria corresponent i amb la menció expressa de les puntuacions assolides aquells aspirants la puntuació dels quals, sumats els mèrits amb el màxim possible de l'entrevista, arriben a un mínim de 20 punts.
  
Annex
  
Temari
  
Grup primer. Dret Polític i Administratiu
  
Tema 1. Organització política de l'Estat espanyol. Classe i forma d'estat. Organització territorial de l'estat. La corona. El poder legislatiu. El poder executiu. El poder judicial. Relacions entre el Govern i les Corts Generals.
  
Tema 2. La Constitució espanyola: el sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals: les cambres. La funció legislativa. l'administració de Justícia.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. L'administració de justícia. L'administració local. economia i hisenda.
  
Tema 6. L'Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament: concepte i classes. El procediment administratiu.
  
Grup segon. Règim local i policia
  
Tema 8. El municipi. Òrgans unipersonals de govern: l'alcalde, els tinents d'alcalde, els regidors.
  
Tema 9. El municipi. Òrgans col·legiats de govern: el ple de l'ajuntament, la Comissió de Govern. Òrgans consultius i participatius: les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local: conceptes previs, missions i objectius. Estructura orgànica i funcional.
  
Tema 12. El binomi policia local-ciutadà: conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Penal
  
Tema 15. El codi penal: concepte de delicte i falta. Graus d'execució del delicte. Accions i omissions. Dol i culpa. Autors còmplices i encobridors.
  
Tema 16. Classes de faltes: contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i contra la llibertat sexual, i contra l'ordre socioeconòmic i patrimoni.
  
Tema 18. Obligacions i competències dels ajuntaments: les ordenances municipals. Els bans de l'alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions de bans i ordenances. Procediment sancionador.
  
Grup quart. Trànsit
  
Tema 20. Text articulat de la Llei de Bases 18/1989. Tipificació de les infraccions principals. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desenvolupament de la Llei de Bases sobre trànsit i circulació de vehicles de motor i seguretat vial.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Causes. Classes i fases.
  
Grup cinqué. Temes sobre història local, llista de carrers, terme municipal, cultura local, institucions relacionades amb la policia.
  
Tema 25. La història d'Alcoi.
  
Tema 26. Festes i tradicions històriques i culturals d'Alcoi.
  
Tema 27. El terme municipal d'Alcoi: situació, extensió, límits i característiques geogràfiques. Barris i partides d'Alcoi.
  
Tema 28. La llista de carrers d'Alcoi. Estructura i característiques. Accés de vianants i del trànsit rodat als serveis públics i equipaments principals.
  
Tema 29. Institucions relacionades amb la policia municipal.
  
Tema 30. Centres oficials i d'interés públic.